

Lumina pentru suflet

***Foaie Parohială editată de Parohia Romano-Catolică Orșova***

***cu sprijinul Pr. Paroh Mihai SIMA***

**Nr. 9/2020 din 05.07.2020**

**Din cuprins:**

**Laudă smereniei**

**pag. 2**

**Despre începuturile Bisericii**

**(4a)**

**pag. 3**

**Îndemnul mesajului de la Fatima (5)**

**pag. 5**

**Numele Isus – Întăritorul suferinzilor**

**pag. 6**

**Caracterul divin al relație umane discursul Papei Ioan Paul al II-lea**

**pag. 7**

|  |
| --- |
| **Smerenia, care aşează lucrurile la scara lui Dumnezeu, este de asemenea scara care ne permite să urcăm la Dumnezeu**. *Mons. Vladimir Ghika* |

|  |
| --- |
| *Sfântul Ciril și Metodiu* |

**Laudă smereniei**

***Duminica a 14-a de peste an***

***Învățați de la mine***

Astăzi Domnul vrea să vorbească cu tine despre cea mai importantă condiție de a intra în împărăția sa. În rugăciunea de introducere din liturghia de azi ai auzit pe scurt întreaga istorie a mântuirii: *Dumnezeu prin umilirea Fiului său a ridicat lumea căzută.* Aici răsună un cuvânt, pe care nu-l auzi cu plăcere. Simți în umilire ceva cum ar fi nedreptate. Dar în altă ordine rezultă, că tocmai această *umilire* a condus la *ridicare.* Pentru a depăși aversiunea ta față de umilire, Domnul îți oferă propriul său exemplu. Roagă-l deci pe Duhul Sfânt, pentru ca din întâlnirea de azi cu Domnul să pleci cu bucuria sfântă a cunoașterii mântuirii adevărate.

Un scurt fragment din cea de-a treia citire de azi cere, ca să te întorci mai întâi la aceea, ce s-a întâmplat nemijlocit înainte. Este o chestiune foarte serioasă. Vei cunoaște aici un lucru, la care și cel mai binevoitor și îndurător Domn reacționează cu o strictețe de neînduplecat, și asta este persistența în rău. Tocmai acele localități din Galilea, în care Isus rămâne atât de mult, face minunile sale aici și chiar și-a ales ucenicii de aici, nu reacționează la ceea ce este esențial și resping o întoarcere sinceră. Gândește-te, cât de deprimant este aceasta pentru cea mai binevoitoare inimă, când trebuie să spună acea expresie condamnabilă neînduplecată: *Vai vouă!* Te întrebi, cum poate uni milostivirea cu o asemenea strictețe? Amărăciunea lui Isus izvorăște tocmai din această tristă realitate, că oamenii neînduplecați **resping milostivirea sa.** Mândria încăpățânată crede, că Domnul doar prezice acum: *Veți cădea în iad!* Roagă-l pe Domnul, ca aceste cuvinte să nu fie valabile pentru tine niciodată.

Tocmai în aceasta constă blestemul mândriei, că este izvorul autoamăgirii tragice. Cu cât mai mult se uită la sine însuși, cu atât mai surd este la admonestări și atenționări. În presupusa sa *înțelepciune și rațiune* este prea sigură de sine, pentru a acorda atenția semnelor profetice, care sunt îndemn la schimbare comportamentului. Amenințarea lui Isus nu este valabilă doar pentru acele vechi localități din Galilea. Nici azi nu au pierdut nimic din actualitatea lor. Nu te-a acaparat și pe tine înclinația spre impresia *înțelepciunii și rațiunii* umane să treci cu vederea sau finalmente, să respingi în mod deschis manifestările miraculoase extraordinare a prezenței harului, care sunt un îndemn insistent a milostivirii lui Dumnezeu pentru o întoarcere radicală și pocăință sinceră?

Poate ți se pare, că pentru aceasta ai motive *înțelepte și raționale*, dar nimeni nu este mai înțelept, decât Înțelepciunea veșnică. Inima lui, care nu se aprindea împotriva raționaliștilor, are o afecțiune plină de admirație tocmai pentru aceia, care gândesc invers. Se bucură atât de mult pentru cei modești și simpli, încât îi mulțumește public Tatălui său ceresc pentru ei. El de fapt dă propria lui cunoaștere nicidecum celor *raționali și înțelepți,* pentru că ei ar abuza de darul său și l-ar considera rodul propriei lor înțelepciuni și rațiuni. De aceea are Tatăl acea plăcere în *cei mici. Da, atât de mult i-au plăcut.* Tocmai la ei găsește cea mai bună înțelegere, pentru că sunt receptivi la vocea sa, apreciază și acceptă timpul și semnele lui și recunosc în ele înțeleptele sale sugestii și atenționări. Și asta sunt tocmai sufletele acelea mature pentru ca Domnul să le ofere ocazia să-l cunoască pe Tatăl. Nu dorești să-i privești mai curând pe acei micuți, pentru care Isus i-a mulțumit cu atâta ardoare Tatălui?

Tocmai a venit cel mai potrivit moment, să-i prezinți marelui Medic starea sufletului tău. Nu pierde încrederea. El știe cel mai bine, că a deveni *mic* este dificil pentru tine. Știe să aprecieze *sarcina, cu care te chinui.* Dar el este și singurul, la care poți găsi adevăratul ajutor și să *te odihnești.*

*Jugul* atât de temut al smereniei nu-l vei duce singur. *Odihna* și ușurarea este însuși Fiul lui Dumnezeu. Îți propune propriul drum. A experimentat pe el însuși, ce înseamnă – să devii *mic.* Duce *povara* în fața ta și cu tine. Dacă vei merge împreună cu el atât de bucuros, cu bunăvoință și ascultător ca și el, nu te va îngreuna și nici nu te va apăsa în mod insuportabil.

Roagă-l pe Isus, să te învețe să depășești frica de smerenie și simplitate. Nu este ceva, ce nedreptățește, deformează și calcă omul în picioare, cum cred cei *înțelepți și raționali*. Dimpotrivă. Ceea ce, deformează cel mai mult, este tocmai mândria, care induce în lume infidelități și dezamăgiri și niciodată nu permite odihna. Numai o smerenie și simplitate adevărată îți prezintă adevărul și realitatea. Într-o asemenea stare poți apoi să trăiești bucuria din încredere și o libertate sigură, pentru că astfel te vei simți în brațele Tatălui, care *nu te apasă și nici nu îngreunează.* Fiul lui Dumnezeu vorbește aici din veșnica și personală experiență: Dumnezeu poate deveni om doar pe calea smereniei. În timp ce smerenia se coboară la tine, pe tine smerenia de ridică la el. Smerenia este singura bază, pe care se poate întâlni realmente omul și Dumnezeu. *Cine nu are Duhul lui Cristos, nu este al lui.* Din acestea poți vedea, că pentru a atinge adevărata mărime înseamnă să devii *mic.* Abia când începi să guști împreună cu Isus *jugul*  lui, vei cunoaște, cât de dulce este povara lui, căci va în locui în tine din plin Duhul lui Dumnezeu.

Conștientizează pe viu, că ai toate motivele *să tresalți ca fiica din Sion, căci vine la tine regele tău și este smerit și drept,* învinge prin smerenia sa violența și aroganța, pentru a putea *anunța pacea.* Alătură-te Psalmistului și cântă cu recunoștință: *Milostiv și îndurător este Domnul, indulgent și plin de iubire. Sprijină pe toți, care cad. Te voi slăvi, Dumnezeul meu, rege, voi lăuda numele tău în toți vecii vecilor.* (Ps responsorial 144).

***Sursa: Světlo, Nr. 27/2005, pag. 3***

***Despre începuturile Bisericii (4a)***

***continuare***

Dumnezeu nu scoate în evidență supărarea sa, se abține de la pedeapsă: Dumnezeu este răbdător, Dumnezeu este milostiv. De aceea oferă Israelului un timp pentru consolare (3,20). Așa ne-am obișnuit să traducem acest cuvânt care probabil ar trebui să fie tradus cu ”răgaz, întârziere”: este timpul, în care milostivirea lui Dumnezeu dă posibilitatea oamenilor pentru căință, pentru a-l trimite *pe Mesia, care le-a fost destinat, pe Isus.* (3,20). Prin aceasta, Petru spune conaționalilor săi, că Mesia, pe care îl așteaptă, este doar Isus și în el se hotărâște despre viața cu Dumnezeu sau împotriva lui Dumnezeu. Creștinul dimpotrivă știe, că Isus a venit deja și că se va întoarce. *Cerul trebuie să-l primească până atunci, când totul va fi din* nou *reînnoit.* (3,1).

Câte discuții s-au purtat deja despre aceste cuvinte! Noi le explicăm astfel: Când în iudaism se vorbea despre reînnoirea tuturor lucrurilor”, se gândea prin aceasta la marea așteptare a sfârșitului timpului cu o schimbare radicală a lumii și la era păcii. Pentru creștini această așteptare s-a împlinit de Rusalii, când a început ”ultimele zile”, care înseamnă începutul erei creștine și a adevăratei schimbări a vieții în așteptarea revenirii, care va veni în apogeul său și va termina opera de mântuire. Tocmai despre aceasta *a vorbit Dumnezeu demult prin gura proorocilor* (3,21).

Petru citează pe unul dintre aceștia: Moise, care a spus: *”Dumnezeu vă va ridica un proroc dintre frații voștri ca mine.Iar oricine nu va asculta de acel profet va fi șters din popor.”*(3,23). Este clar, că aici se vorbește despre Isus și fără acceptarea sa nu este posibilă coparticiparea cu poporul lui Dumnezeu. Din aceasta reies concluziile îndemnului,, care clarifică demnitatea poporului evreu: *Voi sunteți fiii proorocilor și sunteți părtași la testamentul, pe care Dumnezeu l-a încheiat cu părinții voștri, când i-a spus lui Abraham: În urmașii tăi vor fi binecuvântați toate neamurile de pe pământ.* Și Petru continuă în exhortația sa cu declarația sa, că toate acestea le-a realizat Isus, slujitorul lui Dumnezeu, pe Dumnezeu l-a *trimis, ca să vă binecuvânteze, și astfel pe fiecare dintre voi să vă întoarcă de la rău.*

Această propoziție clarifică, ce a spus Isus, să înceapă cu mărturia din Ierusalim. ”Binecuvântarea popoarelor” trebuie să vină prin rămășița lui Israel, care se întoarce și-l va primi. De aceea, apostolii trebuie evanghelizeze mai întâi Israelul, și numai după aceea popoarele păgâne. Aceasta este menirea, la care se simte chemat Paul și o va duce până la capăt.

Prin aceasta discursul se termină, pentru că vin saduceii și paza templului, căci sunt tulburați, că Petru și Ioan îl predică oamenilor pe Isus cel înviat din morți oamenilor, și îi vor pune să-i încătușeze și să-i ducă la închisoare. Începe persecuția. Cu toate acestea, cateheza a avut un astfel de efect, încât numărul credincioșilor a atins cinci mii.

**Petru și Ioan în fața judecătorilor**

Isus a spus într-o zi ucenicilor săi *”Când vă vor alunga din sinagogi, vă vor duce în fața judecătorilor, în fața instanțelor și a suveranilor, nu vă faceți griji, cum și cu ce să vă apărați, ce veți spune în clipele acelea.* ***Căci în cel moment, Duhul Sfânt vă va învăța, ce trebuie să spuneți.****”*(Lc 12,11șu). Tocmai aceasta s-a întâmplat, o zi după ce oficialitățile s-au adunat și i-au audiat pe Petru și Ioan: ”Cu a cui putere sau în numele cui ați făcut aceasta?” Petru, plin de **Duhul Sfânt** le-a spus: ”*Căpetenii ale poporului și voi, bătrânilor, dacă azi suntem trași la răspundere cu privire la o binefacere făcută unui bolnav și la acela prin care acesta a fost vindecat, luați aminte voi toți și întreg poporul lui Israel că datorită* ***numelui lui Isus Cristos din Nazaret****, pe care voi l-ați răstignit, pe care Dumnezeu l-a înviat din morți, datorită lui acest om stă sănătos în fața voastră. El este piatra disprețuită de voi, ziditorii, aceea care a devenit piatră unghiulară.* ***Si mântuirea nu se află la nimeni altul, căci nu se află sub cer alt nume dat oamenilor prin care să putem fi mântuiți.”***

**Nu putem să tăcem**

Cuvintele lui Petru despre Isus nu puteau avea o mai mare rezonanță și mai categorice: Isus este unicul Mântuitor universal. El este persoana cheie a noii construcții a lui Dumnezeu, construită în Israel.

Când ascultătorii l-au auzit pe Petru, au fost uluiți, pentru că au știut că îl apără pe Isus, pe care ei l-au ucis. Pe de altă parte, nu puteau tăgădui minunea. I-au ordonat deci lui Petru și Ioan, ca în nici un caz să nu mai învețe poporul în numele lui Isus. De aceea, Petru le-a răspuns: *”Nu putem ține sub tăcere, ceea ce am văzut și ceea ce am auzit.*” Și astfel i-au lăsat să plece, deoarece le-a fost frică de oameni. Și ei au plecat la frați și le-au adus la cunoștință, ce a spus marele preot și bătrânii poporului. Comunitatea a izbucnit într-o frumoasă rugăciune, care începe cu cuvintele psalmului 2,1-2 și apoi continuă: *În acest oraș s-a unit Herodes și cu Ponțiu Pilat cu păgânii și cu poporul israelit împotriva slujitorului tău sfânt, pe care l-ai uns ca Mesia. Și acum privește Doamne, cu ne amenință. Dă deci slujitorilor tăi, să vestească cuvântul tău cu tot curajul, și în acest timp să intervină cu puterea lor, pentru ca prin numele slujitorului tău sfânt Isus să se facă vindecări, semne și minuni.”* Când au terminat rugăciunea, acel loc, unde au fost adunați s-a cutremurat, și cu toții au fost umpluți de Duhul Sfânt, așa că au vestit cu curaj cuvântul lui Dumnezeu.

Prima comunitate, prin această rugăciune a dat la iveală, cât de cuprinsă este de menirea, pe care i-a încredințat-o Dumnezeu, și se roagă pentru putere, pentru a putea îndeplini menirea lor și în condiții de prigoană. Fiecare comunitate ar trebui să mediteze asupra acestor cuvinte. Suntem creștini adevărați doar atunci, când vestim și depunem mărturie în orice situație, în care ne aflăm, fie pe timp de pace, fie în timpul presecuțiilor. Dar pentru a fi astfel, trebuie să ne rugăm.

**Să ne rugăm**

*Doamne Isuse Cristoase, la citirea acestor rânduri conștientizez, că ucenicul tău Luca nu te-a pierdut niciodată din vedere. De aceea descrie viața creștinilor în modul, care aduce aminte de tine. Față-n față persecutații se roagă la fel cum tu te-ai rugat în Ghetsemani. Întrebarea care le-a fost pusă: Prin puterea cui sau în numele cui ați făcut asta? – cu cuvinte asemănătoare ți-a fost pusă și ție. Așa cum lor li s-a dat drumul din frică față de popor, nici tu nu ai fost întemnițat din același motiv (Lc 19,48; Mc 12,12). Învățătura este clară – viața mea și viața comnităților noastre trebuie să se orienteze după tine, Isuse, iartă-ne și ajută-ne, să nu te pierdem niciodată din vedere. Numai astfel vom reuși să te urmăm și viața noastră va fi adevărata mărturie și propovăduirea noastră evangheliei tale. Amin.*

*Va urma*

**Sursa: *Světlo,* nr. 19/2005, pag. 12-13**

**Îndemnurile mesajului de la Fatima (5)**

***Lucia de Santos***

Dacă rugăciunea noastră este prezentată în biserică, acasă, în timpul călătoriei, la câmp sau pe stradă … peste tot există Dumnezeu, care vede și ascultă rugămințile noastre, laudele noastre și mulțumirile noastre. Așa ne-a învățat însuși Isus Cristos în răspunsul său dat femeii din Samaria, care îi prezintă următorul dubiu: *Părinții noștri s-au închinat pe muntele acesta, iar voi spuneți că la Ierusalim este locul unde trebuie să ne închinăm.”*  Isus i-a răspuns: *”Femeie, crede-mă că a venit ceasul când nu îl veți adora pe Tatăl nici pe muntele acesta, nici la Ierusalim. Voi adorați ceea ce nu cunoașteți. Noi adorăm ceea ce cunoaștem, pentru că mântuirea vine de la iudei. Însă vine ceasul – și chiar acum este – când adevărații adoratori vor adora pe Tatăl în duh și adevăr, căci Tatăl astfel de adoratori își caută. Dumnezeu este duh și cei care îl adoră, în duh și adevăr trebuie să-l adore.”* **(**In 4,20-24)

Dumnezeu dorește, ca rugăciunea noastră să fie prezentată cu autenticitate și să avem în minte, cea ce suntem, cu slăbiciunea noastră, cu nimicnicia noastră în fața sa; să avem mereu în minte acel lucru, pe care îl cerem și ceea ce promitem cu sinceritate, să fim capabili să îndeplinim ceea ce am promis. Ca laudele și mulțumirile noastre să fie expresia adevărului simțite în profunzimea inimii, cu duhul credinței, iubirii și încrederii. Dumnezeu nu se mulțumește cu cuvinte inutile, goale și fără sens, sau cu formule elaborate, care ar fi primite cu aplauze de creaturi. Rugăciunea noastră trebuie să fie smerită și însoțită de spiritul de jertfă.

Deseori va fi necesar să jertfim ceva din odina noastră: poate să ne trezim cu puțin înainte, pentru a putea merge la biserică să participăm la celebrarea Euharistiei; sau seara înainte de odihnă să dedicăm câteva minute pentru rugăciunea rozariului, și să dedicăm o jertfă prin oprirea radioului sau a televizorului. Este o renunțare la propriile plăceri și îndărătniciei noastre, pe care Dumnezeu le așteaptă de la noi, și așa cum s-a spus mai înainte, dacă nu vrem să ne jertfim în această viață, va trebui să o facem în viața veșnică, căci dacă nu ne mântuim cu nevinovăția, ne vom mântui doar cu rugăciunea și pocăința.

2. Adu-i lui Dumnezeu ca jertfă o bucurie mică în mâncare în așa fel, încât să nu-ți afecteze puterile fizice, de care avem nevoie pentru a putea munci. Așa de exemplu să înlocuim fructele, care ne plac, cu ceva ce ne place mai puțin, dulciuri … sau băuturi; să suportăm o perioadă setea și apoi să o astâmpărăm; să renunțăm la alcool sau cel puțin să evităm situația, în care să consumăm prea mult.

Când ne luăm mâncarea, să alegem ceea ce este cel mai bun. Ci, dacă o putem lăsa deoparte, fără să atragem atenția, o luăm cu simplitate și fără teamă și vom mulțumi lui Dumnezeu, pentru că ne dă acestea, pentru că putem să credem, că Dumnezeu, care este un Tată bun, este mulțumit de noi numai atunci, când ne vede mortificați. Dumnezeu a creat lucruri bune pentru copiii săi și îi place, când cu acestea îl slujim, fără ca să abuzăm de ele, și apoi, să ne îndeplinim obligația noastră în muncă, pentru a le merita; și să le primim cu recunoștință și dragoste, față de acela care ne-a împlinit cu daruri.

3. Jertfa, pe care trebuie să o facem lui Dumnezeu în îmbrăcăminte: să suportăm un pic de frig sau căldură, fără să ne văităm; dacă ne aflăm în același loc cu mai multe persoane, să lăsăm, ca ușa și fereastra să fie deschise după plăcerea lor. Să ne îmbrăcăm decent și modestie, fără ca, să devenim sclavii ultimului răcnet al modei, și întotdeauna să refuzăm, ceea ce nu este în concordanță cu aceste două virtuți, pentru ca prin îmbrăcămintea noastră să nu devenim o încurajare pentru păcat, căci trebuie să ținem minte, că suntem răspunzători în fața lui Dumnezeu pentru păcatele, pe care alții le-au comis din cauza noastră.

Trebuie deci, să ne îmbrăcăm conform moralei creștine, cu demnitate și solidaritate cu alții și să-i aducem lui Dumnezeu jertfa încălcării moralității; în ceea ce privește exagerarea cu multe bijuterii, fără de care putem trăi foarte bine și cu al căror preț putem să ajutăm frații noștri nevoiași În loc de materiale bogate și scumpe să ne mulțumim cu unele mai ieftine, și astfel vom economisi, pentru a putea să-i ajutăm mai bine pe frații noștri, care nu au cu ce să se acopere.

4. Să suportăm cu calm *greutățile,* care se ivesc pe drumul nostru: câteodată va fi un cuvânt neplăcut, provocator și otrăvitor; altă dată un zâmbet ironic, disprețuire, contradicție, marginalizare, lipsă de respect; altă dată va fi neînțelegerea, reproș, respingerea, insuficientă atenție, uitarea, inconștiență etc.

Atunci este necesar să știm să le suportăm, să aducem lui Dumnezeu jertfa noastră și să ne împăcăm cu aceea: să lăsăm să treacă, ca și când am fi orbi, surzi și muți, pentru a vedea mai bine, să vorbim mai înțelept și să ascultăm glasul lui Dumnezeu. A lăsa, pentru ca aparent să aibă alții preponderența; spunem: aparent, căci în realitate preponderența o are acela, care din dragostea lui Dumnezeu și să suporte în tăcere. Să lăsăm cu bucurie, ca alții să ocupe locurile din față, ca pentru ei să fie cel mai bine, când se bucură și triumfă roadele muncii noastre, a jertfelor noastre, a activității noastre, a capabilităților noastre, a binecuvântării noastre – aș sune chiar – ale virtuților noastre, ca și cum ale lor, și se mulțumesc prin aceea că sunt smeriți și jertfitori din dragoste pentru Dumnezeu și aproapele.

Să suportăm cu bucurie compania acelora, care nu sunt simpatici, a acelora, care ne contrazic, care ne obosesc și plictisesc cu întrebările lor indiscrete și poate chiar rău intenționate; să-i răsplătim cu un zâmbet, servicii, bunăvoință, să-i iertăm și să-i iubim, și asta cu privirea noastră îndreptată spre Dumnezeu.

Această renunțare la noi înșine este cea mai grea jertfă pentru natura noastră umană amărâtă, dar este și cea mai plăcută și ce mai meritorie pentru Dumnezeu și pentru noi.

5. Apoi sunt *faptele exterioare de pocăință și jertfă:* unele obligatorii, altele de bună voie.

Jertfele obligatorii sunt de exemplu, reținerea și posturile stabilite de Biserică. Dar putem și nu trebuie să ne limităm doar la acestea, care sunt în realitate foarte mici având în vedere necesitatea, că toți trebuie să facem pocăință pentru păcatele noastre și pentru păcatele aproapelui.

Există unele instrumente de pocăință, care au fost folosite de mulți sfinți, cum ar fi biciuirea, îmbrăcăminte din păr de cămilă etc. Aceste fapte de pocăință se practică doar cu acordul propriului confesor, conducător spiritual, în unirea cu Cristos cel biciuit, legat cu funii și încoronat cu spini. Dacă Cristos a suferit astfel pentru noi, este mai mult decât drept, că facem ceva pentru el și pentru opera sa mântuitoare.

***(va urma)***

***Sursa: Světlo, Nr. 16/2005, pag. 14***

**Numele Isus – întăritorul suferinzilor**

**Sfântul Bernardin de Siena**

***Numele Isus este întăritor pentru cei care suferă. Chiar dacă Dumnezeu nu permite, ca prietenii săi să cedeze ispitelor, cu toate acestea permite, ca să fie cuprinși de necazuri. Nu trebuie însă să disperăm nici să uităm dulcele nume a lui Isus, și tocmai în asemenea momente să-l chemăm.***

|  |
| --- |
| *Francesco Bianchi Ferrari (1460-1510)* Isus în Grădina Getsemani |

Tocmai de aceea, pentru a-i bucura pe aceia, care suferă, spune: Fericiți sunteți când vă vor insulta, vă vor persecuta și, mințind, vor spune împotriva voastră tot răul din cauza mea. Bucurați-vă și tresăltați de veselie, căci răsplata voastră mare este în ceruri ( Mt 5,11-12).

Căci este o neprețuită bucurie pentru suflet, care îl iubește pe Isus, când poate suferi în focul iubirii sale și din dorința de a se asemăna lui, fără să ceară nici o răsplată pentru aceasta. Oare nu este pentru om o bucurie, când poate să sufere ceva pentru un prieten, chiar dacă nu știe pentru ce suferă? Cu atât mai mare este bucuria de a suferi pentru nemuritorul Dumnezeu, care le vede pe toate, și pentru Isus, care a suferit atât de mult pentru noi!

Să ne gândim, la ceea ce spune sfântul Pavel: *Eu sunt gata nu numai să fiu legat, ci chiar să mor la Ierusalim pentru numele Domnului Isus.* (Fpt 21,13). Despre apostoli este scris: *Iar ei au plecat din fața Sinedriului bucuroși pentru că au fost învredniciți să îndure batjocură pentru numele lui.* (Fpt 5,41)

Sfântul Augustin spune: ”Numele Isus dă un mare curaj, pentru că este înscris în inimile celor drepți împotriva atacurilor celor răi, să sufere cu răbdare și să-i învingă prin puterea lor.” De aceea, sfânta Agata a putut să-i spună judecătorului, care a amenințat-o cu chinuri groaznice: ”Dacă mă trimiți la fiare, când vor auzi numele Isus, devin blânde, dacă mă vei trimite în foc, îngerii din cer vor trimite o ploaie răcoritoare.”

Pentru puterea Numelui sfânt, sfinții mucenici au triumfat asupra tuturor chinurilor. Și astfel Psalmistul spune despre ei: *În numele tău i-am călcat în picioare pe cei care s-au ridicat împotriva noastră.* (Ps 44,6). Și în alt loc: *Ajutorul nostru este în numele Domnului, care a făcut cerul și pământul* (Ps 124,8)

De aceea, nu este de mirare, că mucenicii suportau chinuri în numele său, pentru că el însuși suferea în ei toate chinurile, așa cum spune sfântul Pavel în Scrisoarea către Filipeni: *Dumnezeu este cel care lucrează în voi: el vă face să voiți și să înfăptuiți, după voința sa.* (Fil 2,13). Isus în Apocalipsă reamintește celui răbdător: *Ai răbdare și ai suferit multe pentru numele meu și nu ai obosit.* (Ap 2,3).

Căci acest suflet suferă pentru numele Domnului Isus, pentru a-l slăvi prin suferința sa, și nu suferă pentru că a comis ceva rău, ci pentru puterea religiei creștine suportă prigoana; așa spune sfântul Petru: *Dar nimeni dintre voi să nu sufere ca ucigaș sau hoț, sau răufăcător, sau ca intrigant, în schimb dacă suferă ca un creștin, să nu se rușineze, ci să-l preamărească pe Dumnezeu pentru că poartă acest nume* (1 Pt 4,15-16).

În acest spirit este necesar să persistați până la capăt, pentru că virtutea răbdării nu merită răsplată nici nu se poate numi virtute, dacă nu persistă până la capăt, despre care sf. Ioan spune: *Nu te-ai delăsat.* Cum putem să-i fim pe plac lui Dumnezeu.

Astăzi în ciuda tuturor declarațiilor pentru drepturile omului nimeni nu este mai prigonit decît creștinul, care vrea să fie realmente fidel lui Isus Cristos. Este căutat și lăudat, atâta timp cât vorbește doar de lucrurile omenești. Imediat ce vrea să înrădăcineze în Cristos toate lucrurile, familia, societatea, fiecare declară, că Isus Cristos este unicul Mântuitor, pentru că unicul Dumnezeu este obiectul ilarității. Dar acesta este momentul, când trebuie să fim tari, să avem numele lui Isus Cristos în inimă, pe fruntea noastră, pe buzele noastre, fără să ne rușinăm de aceasta, să fim deplin mândri de el și să nu uităm cuvintele sale: *Dacă cineva se va rușina de mine și de cuvintele mele înaintea acestei generații adultere și păcătoase, și Fiul Omului se va rușina de el când va veni în gloria Tatălui său cu îngerii cei sfinți* (Mc 8,38). Din numele lui izvorăște toată pueterea și curajul, numai atunci când ne rugăm pentru ele.

*Paolo Risso*

*Messaggero din Gesù Bambino di Praga 2/2004*

***Sursa: Světlo, nr. 11/2004, pag.4***

**Caracterul divin a relației umane**

***Din discursul lui Ioan Paul al II-lea către curtea de justiție papală***

Aș dori să direcționez atenția dumneavoastră asupra unei extraordinare relații, pe care o are căsnicia celor botezați față de misterul lui Dumnezeu, relația, care în Noul și definitivul Testament primește demnitatea de sacrament.

**Două dimensiuni inseparabile**

Dimensiunea naturală și relația cu Dumnezeu nu sunt două aspecte contradictorii. Ele sunt de fapt atât de intim legate, la fel cum adevărul despre om cu adevărul despre Dumnezeu. Această temă îmi stă la inimă într-un fel deosebit. Mă întorc la această temă și de aceea, pentru că unirea omului cu Dumnezeu este mai eficientă și mai necesară decât oricând înainte pentru activitatea judecătorilor, avocaților și a tuturor lucrătorilor în domeniul dreptului bisericesc.

Legătura între secularizare și familii este chiar prea evidentă. Criza sensului lui Dumnezeu și a sensului binelui moral și a răului a început să întunece conștiința punctelor de sprijin ale căsniciei însăși și a familiei, pe care se bazează. Pentru a dobândi adevărul pe acest câmp, este necesar să descoperim din nou dimensiunea transcendentală, care este adevărul deplin despre căsătorie și familie, și să depășim orice dihtonomie[[1]](#endnote-1), care ar dori să separe aspectele profane de aspectele religioase, ca si cum ar exista două tipuri de căsătorii: una profană și alta sacră.

*Și l-a creat Dumnezeu pe om după chipul său. După chipul lui Dumnezeu l-a creat; bărbat și femeie i-a creat* (Gn 1,27). Chipul lui Dumnezeu se găsește de asemenea în dualitatea bărbat-femeie și în unitatea lor interpersonală. De aceea, căsătoria în esența sa proprie în mod interior. aparține transcendenței, și asta chiar început, pentru că ea își are originea în singurătatea proprie, diferenței între bărbat și femeie și în ordinea creației. Prin faptul, că sunt *un singur trup* (Gn 2,24), bărbatul și femeia, atât în ajutorul lor reciproc, ca și în fertilitatea lor au ceva sacru și religios, așa cum bine reiese din realitate, când ne amintim de gândirea popoarelor antice privind nunta conform cu enciclica *Areanum divinae sapientiae* a predecsorului meu Leon al XIII-lea. Acesta constată, că, căsătoria, ”chiar de la început a fost oarecum imaginea (adumbratio) întrupării Cuvântului lui Dumnezeu.” În starea nevinovăției inițiale Adam și Eva aveau deja darul unui har supranatural. În acest mod încă înainte, de a se fi realizat întruparea Cuvântului în mod istoric, efectul harului se revarsă asupra omenirii.

**Analogia relației lui Cristos cu Biserica**

Din păcate consecința păcatului originar, ceea ce este natural în relația dintre bărbat și femeie, ajung în pericol, că va fi trăită în modul, care nu este în conformitate cu voința lui Dumnezeu, și îndepărtarea de Dumnezeu cuprinde în sine de asemenea și dezumanizarea proporțională a relațiilor de familie. La *împlinirea timpurilor* însuși Isus a reînnoit sensul căsătoriei (conf. Mt 19,1-2 ș.u), și astfel în starea naturii răscumpărate a bărbatului unirea dintre bărbat și femeie poate dobândi harul inițial, de a se elibera de păcat, dar în mod real este cufundată în însuși misterul unirii lui Cristos cu Biserica.

Scrisoarea sfântului Pavel către Efeseni, unește direct această povestire din Generează cu acel mister: *De aceea își va lăsa omul tatăl și mama și se va uni cu soția sa și cei doi vor fi un singur trup. Misterul acesta este mare: eu o spun cu privire la Cristos și Biserică* (Ef 5,31-32). Legătura interioară stabilită între căsătorie, stabilită la început, și unitatea Cuvântului întrupat cu Biserica se arată în toată eficiența mântuitoare prin noțiunea căsătoriei. Conciliul Vatican II exprimă acest adevăr de credință din punctul de vedere al persoanelor prezente: ”Soții creștini desemnează misterul căsătoriei, misterul unei iubiri unite și roditoare între Cristos și Biserică și au o parte de participare la acest sacrament (conf. Ef 5,32). Sacramentul le dă puterea, să se ajute reciproc spre sacramentul căsătoriei cu o viață conjugală, împărtășanie și educația copiilor. Astfel au un dar în poporului Dumnezeu, care corespunde modului lor de viață și a stării lor (LG 11)[[2]](#endnote-2) **(va urma)**

***Sursa: Světlo nr. 8/2003, pag.12-13***

**Așteptăm sugestiile, criticile și comentariile Dumneavoastră, la adresa de e-mail:** [**monimex\_f@yahoo.com**](mailto:monimex_f@yahoo.com) **Tel.: 0722 490 485 sau 0742 519 115.**

***Dacă aveți adresă de e-mail, puteți să o transmiteți și vi se pot trimite pe e-mail aparițiile acestei Foi Parohiale.***

**Orice critică, orice sugestie sunt binevenite.**

**Vă mulțumim.**

Traduceri: IF

Corecturi: Mihaela Leoreanu

Claudia Boștină Oprișan

Maria Fickl

1. *Diviziune a unei noțiuni în doi membri contradictorii.* [↑](#endnote-ref-1)
2. *LG – Enciclica ”Lumen Gentium.”* [↑](#endnote-ref-2)